# data[].attributes.headline
ענבל מסיירת🌄

# data[].attributes.subject
ענבל מסיירת🌄

# data[].attributes.body
התחלתי את השבוע בקצת עיבוד של כל מה שספגתי בשבוע שעבר, והתחלה של התנעות חדשות.. כבר מתחילה לחשוב על כל דבר בראייה האם מתאים להכשרה ובאיזה קונספט.
ביום ראשון הייתה לי פגישה ראשונה עם מאיה לגבי הפקת מפגש ראשון של פורום רחב של האסטרטגית, נשמע מעניין.
משם התנתקתי לשלושה ימים מתישים של מילואים- אני נמצאת ביחידת החילוץ הארצית למקרים של קריסת מבנים (במקרה של רעידות אדמה בעיקר), ותרגלנו חילוצים במבנה הרוס בעכו, ממש ליד הנעמן.
ובחמישי הייתי בסיור בנחל נעמן, שהיה נהדר. גם היה מאוד מלמד, המרצים היו מעניינים והיה כיף עם החבר'ה מאגמא שהיו בסיור.
משהו אגמאי מפתיע- לא ידעתי את זה לפני שנכנסתי לאגמא, אבל אבא של בן זוגי הוא יור רשות ניקוז ערבה...
שתהייה שבת שלום💐

# data[].attributes.headline
שבוע של אירועים-לא מוותר על הפדלט- ברק

# data[].attributes.subject
שבוע של אירועים-לא מוותר על הפדלט- ברק

# data[].attributes.body
היי כולם,
הדבר המפתיע של השבוע הוא רפאל בריח, מהנדס רשות ניקוז ונחלים קישון, פגשתי אותו ודיברנו בעבר אך מעולם הוא לא הציג במשהו אגמאי (או בכלל?) רפאל פתח את יום העיון לניהול נגר שהיה השבוע בחיפה לקהל של כ30 מהנדסי מים וניקוז והוא עשה את זה מעולה!
ממש שלט בפרטים, דיבר לעניין ובגובה העיניים.. למי מאיתנו שרגילים להתקשר לאנשים מסויימים ברשויות- יש אלטרנטיבות.. יצא ככה שבאירועים שאני אחראי עליהם ניתן מקום לדמויות חדשות מרשויות ניקוז וזה מרענן ומצד שני ממש מרים להם.. (אחת המטרות של אגמא היו- העצמה  ומיצוב רשויות ניקוז כגוף מקצועי ושחקן חשוב)
אתמול התקיים הסיור בנעמן..שמתבשל רעיונית כבר המון זמן.. ואתמול במזג אויר מושלם הוא יצא לפועל..
הוא אמנם דרש המון שיחות, אירגונים ותיאומים מאחורי הקלעים אבל להערכתי יצא מעולה ואפשר לשכפל אותו דיי בקלות.. (אולי פעם הבאה מעין נימפית עד הים?:))
תודה אישית לצוות אגמא שעזרו ותמכו המון לטובת הסיור
היו עוד מגוון פגישות ומהלכים השבוע אבל כבר יום שישי אז נשמור את העדכון לשבוע  הבא..
שבת שלום!

# data[].attributes.body
שבוע בו המשכנו להתמקד בתכניות העבודה ברמה הצוותית וברמה הכלל אגמאית.

מעניין וכיף לראות איך הדברים השונים נעשים שלובים זה בזה, גם בתוך כל פרוייקט  וגם בין פרוייקטים שונים. בתקווה שהעבודה הרבה שאנחנו משקיעים בתכניות תסייע לסנכרון כלל אגמאי ובהצבת מטרות נכונות וריאליות לשנה הבאה. אני חושב שאחת המסקנות מבניית התכניות היא הצורך לתקשר יותר ולהבין מה אחרים עושים שרלוונטי גם לנו, ובמה אנחנו יכולים להזין את האחרים.

פורום פתרונות מבוססי טבע יצא היום לדרך עם מפגש מס.1 . הייתה פגישה טובה ושיח מעשיר. עכשיו הזמן לתכנן איך עוברים משיח לעשייה תוך מתן מענה לצרכים השונים.

היום הגעתי לפה מאוחר אז אקצר. אספר שהופתעתי לגלות במסגרת העבודה באגמא שיש נביעה של מים באיכות טובה ברעננה, והיא אטומה לבקשת העירייה כדי למנוע תושבים. באסה!

שבת שלום!

# data[].attributes.body
אז תאמינו או לא אני כותבת לכם ממרפסת בצימר ב....אמירים! כן כן ברק אני פה! אז בחיים לא הייתי בצימר ואני וגל תמיד החופשות שלנו זה לטייל ולישון באוהל או מקסימום אצל חברים..והפעם ליומולדת ביקשתי מתנה להתפנק וללכת לצימר, שמנו אץ.לביא אצל ההורים שלי, ונסענו אני וגל לסופשבוע...אמנם ליד הבית יחסית, אבל עדיין מרגישה כמו תיירת..
אז הנה אני כאן כותבת לכם מהלוקסוס

אז מה היה לנו השבוע:

1. עבודה ודיוקים של תכניות העבודה לשנה הבאה. רקימה כבר של סקירה קרובה על ניהול משאב המים והשטח בכנרת.

2. סגירות של תכנית הפעולה בציפורי עם סבבים של תיקונים

3. ביום שני במשרד ישבתי עם היעליות להשלמת המתווה לטמפלייט הפקה של וובינר, ודיוק שיתוף הפעולה בין הצוותים ובהירות לגבי התהליך והתפקידים. זה ייצור המון סדר להמשך הדרך.

4. ביום שני נפגשנו גם אני ומאיה עם טלי צ'פלסקי לשלב ההתנעה של תכנית ההערכה של ציפורי. לפעמים כשבאה מישהי מבחוץ מעיניים רעננות זה שופך אור על כמה שאלות פתוחות עדיין יש. יש דרך ארוכה ומעניינת לגבש את התכנית ולהבין את הקשר בין המטרות, היעדים, המדדים ואיך מודדים כל דבר ובמה בוחרים להתמקד

5. הסיור ביום שלישי היה מבחינתי מצויין. הגיעה קבוצה גדולה ומכובדת של אנשי מקצוע, כולל מרשות המים ומרטג. אמנם היו כמה בלתמים שיכלו כביכול להרוס- גשם, בוץ וכו, אבל אני חושבת שזה הוסיף לחוויה. יש משהו מאד טוב בסיור הליכתי רציף. התכנים היו מעניינים, היה הרבה שיח בקרס המשתתפים. תודה ליעל על שיתוף פעולה טוב, וגם כתמיד היה תענוג צרוף עם טלי וקסלר שהובילה חלקים גדולים בסיור, ניר, טל, טלי דינור, יבגני ואור שאלתיאל מפלגי מים (שאגב הוא אחלה דובר לדעתי!). אורה משה גם הצטרפה לסיור וניצלתי את הזמן לדבר איתה על נושאי אקולוגיה בציפורי, עם אסף שדה חוקר מנווה יער, ועוד המון דמויות עתירות ידע. הבנתי דרך הסיור כמה חשוב לתעד את הנושא של המעברים האקולוגיים שהותקנו ליד עין יבקע, ולעשות להם מערך ניטור מסודר. היה בהם המון עניין,ובעיקר להבין אם הם עובדים ועושים את מה שהם רוצים לעשות- רציפות אקולוגית

4) מקרה בוחן גדורה- אחרי שקיבלתי עוד סבב הערות מליאור ויעל עברתי על סבב נוסף של עריכה ועכשיו המקרה באמת מוכן לשליחה לשותפים.

הפתעות: יש כאן חבר משבי ציון שאני מכירה כבר 3 שנים, כל שבוע מג'מג'מים יחד, ורק השבוע גיליתי שבגלגול הקודם שלו הוא מהנדס מים ועבד בתהל (תשתיות המים לישראל) עבד צמוד עם חיים חמי ואורי רגב, והיה חלק מצוות שהתקין צינור מים ענק שעובר באגן הציפורי. הוא יצא לפנסיה מוקדמת (אמנם חבר אבל קרוב יותר לגיל של ההורים שלי...) והלך לנהל את המועדון צלילה כאן במושב...
קיצר עולם קטן

סופ"ש נעים!
רז

# data[].attributes.headline
פרויקטי הדגמה

# data[].attributes.subject
פרויקטי הדגמה

# data[].attributes.body
היה שבוע נעים ועמוס בו זמנית

דבר ראשון זה היה שבוע שנתתי לעצמי שתי מתנות עבודה

היום הצטרפתי לסיור של אגמא בנעמן והיה לי ממש מעניין ונעים,ֶתודה לברקי ויעלי. מטרה הגאה היא להצטרף לקורס ניהול נגר עירוני (מרים בואי נקבע מועד ונלך יחד ברמת גן?)

ביום שלישי סיימתי פגישה חשובה של תכנית המים בציפורי והחלטתי לחתוך לכנס האגרופורסטרי וחקלאות מחדשת -ֶ מקום שבו החקלאות פוגשת את הסביבה -ֶהיה כנס ענק עם המון משתתפים ואני חושב שמבחינת השטח - יש מוכנות (גם דיבורים על מימון ותמיכות וגם חקלאים שרוצים להיות ייתר סביבתיים)

בעבודה השותפת

דיוקים של תכנית העבודה ופיתוח המחשבות וגישת העבודה יחד עם ליאור לתמיכה בידע בפרויקטי ההדגמה

ירדן דרומי
- הכנה לפגישה עם קקל על תיאומי תכנון ושותפות בפרויקט ביום א הקרוב.
- קידום פגישה עם ליעד אורתר לעזרה בפיתוח מערכת יחסים בין השותפות האגנית המתהווה לאזור התעשייה אלון תבור
- סופסוף עבודה קצת על תכנית העבודה וקביעת פגישות מקצועיות להמשך

קרית שמונה
הפרויקט קורם עור וגידים. הרבה בזכות מרים שעושה עבודה מתודית ומקצועית וצוות שוצפים מחוייב. כיף לשמוע את הדיונים על השאלות העמוקות והרצון ללמוד ולהתפתח דרך הפרויקט.ֶ
השבוע אירחנו ברשות הניקוז את הילה וחנוך לשיתוף בתהליכים ודיון על אתגרים ותכנון קדימה. לטעמי היה מעולה,ֶשיח פתוח וכנה על התהליך.

שורק
הכנה לקראת הצגה לוועדה המלווה בשבוע הבא,ֶ ההצלחה של השבוע לטעמי שבועז כהן החליט שהוא יציג את הפרויקט.ֶ
בנוסף נקבעו פגישות עם בני יעקבי ושירן על מפעל ניקוז
והייתה פגישה טובה עם של בועז וניסים קשת עם מיכאל מהקרן לשיקום מחצבות בנסיון לרתום אותם לפרויקט ארוך טווח.

הפתעות
הפתעת השבוע הוא חנוך -ֶ גם בביקור ביום שני במשרד וגם בביקור בראש פינה ביום רביעי
הפתיע בפתיחות וצחוקים ובעיקר דיבורים על אוכל ;)
לאגף הרכילות אני חושב שאפשר לקטלג את חנוך כפודי foodie ממדרגה ראשונה

# data[].attributes.headline
שבוע של סידור ארונות והפקת VR

# data[].attributes.subject
שבוע של סידור ארונות והפקת VR

# data[].attributes.body
היי חברים וחברות,

השבוע שלי היה שפוי ועל הרבה מאוד עבודת עומק.

העבודה על תוכניות עבודה נעה בין אופוריה - התרגשות - חרד.

בנינו תהליכי עבודה חדשים שבקרוב נשיק!

אני חזק בהפקות של חווית VR בנהריה - ראו הזמנה - יהיה שווה. (עוד אל תפיצו! יש קדימות לעירייה).

קשה לי לומר שאני מנקה את השולחן אבל אני אשכרה יודעת מה יש על השולחן שלי ןכן מקפידה שכל דבר חדש שנכנס נכנס רק לינואר. הבעיה היא... שימי דצמבר רצים מהר מדי!

צוות הו"ק נתן בראש השבוע איזה אלופי עולם!
שמחה ממש לראות שאנחנו משתפרים בתהליכים משותפים ומקווה שנתמיד בזה. האחריות לזה היא רק שלנו. של כולנו.

יאללה עוד רגע מעבירה למאיה אקסל סופי של תוכניות עבודה - ברוכה הבאה 2023!

יעל

# data[].attributes.headline
יעלס מנקה שולחן לקראת 2023 

# data[].attributes.subject
יעלס מנקה שולחן לקראת 2023 

# data[].attributes.body
היי שוב, מרגיש כאילו רק אתמול. מילאנו פדלט..
אז כמו בשבוע שעבר השבוע הקדשתי את הזמן לנקות את השולחן ולהשלים משימות שקצת הצטברו- השלמה של מסמכי תיעוד פנימיים שלי לפרויקטי ההדגמה, הכנת "קטלוג" להמשך תיעוד רציף של השינויים בנהלל, שליחת מסמכי דיווח לקונסורציום, צילומי רחפן בדיפלה והמשך דחיפה של מקרי הבוחן ועוד משימות מסוג זה..

בנוסף בעקבות ישיבת הצוות וסיעור מוחות לאחר מכן עם מרים שי ומאיה בשני במשרד בנושא תהליכי מדידה והערכה לפרויקט התחלתי להכין לי מסמך שיעשה לי סדר והגיון בתהליך, אולי יעניין אותנו לפתח את זה כמסמך פנימי מנחה לפרויקטים נוספים.

לסיום סיומת השכלתי לא לוותר על הסיור היום בנעמן , היה פשוט נהדר, סחטיין ליעל וברק על הארגון, ופרגון גדול לברק שהחזיק את הסיור בצורה ממש מוצלחת. היה פלואו טוב, דוברים טובים, מסלול הליכה שזימן למשתתפים סמול טוק ומזג אוויר פצצה.
מזכירה לעצמי בזאת שלפעמים גם בעומס העבודה, הסיורים האלה טובים, גם להתאוורר אבל גם כדי לשמוע קצת מה קורה מסביב, התובנות מוצאות את דרכן אחכ לפרויקטים שלנו.

פיניטו
שבת שלום!

# data[].attributes.headline
יעלט מסכמת שבוע

# data[].attributes.subject
יעלט מסכמת שבוע

# data[].attributes.body
איזה שבוע🥳
הילה, וולקאם בק🌍
השבוע התחיל בהכנות וסגירות פינות לקראת השבוע,
והמשיך בגיחה קצרה לחיפה לסדנת ניהול נגר בחיפה (לראשונה) ומשם בטיסה ישירה עם רכבת ישראל - לתל אביב, תוכניות עבודה וחשיבה על תהליכי עבודה, שילוב כוחות בין הצוותים.
ביום שלישי התקיים הסיור השני של ציפורי, עם הרבה שמש וגשם ומשתתפיםות עם רוח ספורטיבית לכל אירוע:
קושי להתמצא בתחנת האיסוף, גשם, מסלול חלקלק, חצייה של גדר שיחי עגבניות, דילוג על אבנים מעל נחל וארגז עם חלקים פנימיים של פרה/חזיר.
היה כיף ממש לעבוד ביחד עם רזי, ניר פפאי, טלי וקסלר וטל רטנר - זה הרגיש כמו שותפות אמיתית!!
ברביעי סגרתי מחוייבויות והרבה משימות קטנות לקראת שבוע הבא
ובחמישי - הופה! הסיור בנעמן!!
היה סיור חלום, מקסים, מזג אויר מצוין ואנשים סופר קואופרטיביים. מנהלת השמורה היה אחלה ממש והייתה חוויה להגיע בתוך חצי משתתפת.
צוות אגמא היו מעוליםות אחת אחד!!
ומשהו מפתיע: דניאל מורגנשטיין.. איזה איש!! אחרי שהייתה בינינו אי הבנה שבסופה הוא הגיע עם מונית לעין יבקע (!) ובלי פרטים נכונים של חשבון הבנק של הנהג, הוא שלח לי הודעה מלאת תשבוחות על הסיור, יום למחרת בשעה 6:05 בבוקר, ובנוסף שלח לי חברות בפייסבוק 🤣 נראה לי שרכשתי חבר בלי להתכוון 🤪.
סיימתי לרכל.
סופש מהמם לכולןם🥰 אין עליכםן💜🎈💜

# data[].attributes.headline
שבועות טסים. מאיה

# data[].attributes.subject
שבועות טסים. מאיה

# data[].attributes.body
הדבר שממשיך להפתיע אותי באגמא זה קצב ההתקדמות, הגדילה וההתפתחות המהיר מאוד שמתקיים לצד הרבה מאוד מקצוענות, העמקה ושאיפה לעדות דברים נכון ולא לחפף. זה לא מובן מאיליו.

צעד משמעותי קדימה השבוע היה בישיבת צוות ההיגוי של תהליך התוכנית האסטרטגית שהתרכז במהלך הרתימה של מחזיקי העניין. נראה ש אסימונים מתחילים ליפול ואנחנו מתחילים להבין את החשיבות להתגייס ולגייס (: אחרי תרדמת אנשים החלו לחשוב ולהעלות עוד ועוד שמות ותפקידים שלדעתם צריכים להיות חלק במהלך. עד כדי כך שאנחנו עכשיו קצת בחשש שהחדר ששריינו יהיה צפוף ואולי נשדרג. בכל אופן, מקווה שזה איתות שאנחנו מחזקים שפה משותפת ואחריות למהלך. בתחילת השבוע נתחיל לשלוח הזמנות וזימונים למפגש בסוף ינואר ולמעשה, סוף סוף המהלך ייצא לאור, עם על המשמעויות של זה.

עוד עבודה השבוע על דיוק תוכניות העבודה, חשיבה על הערכה לציפורי (פרויקט עצום- הערכה מורכבת!).
השבוע היה מאלה שעל כל משימה שמחקתי מהרשימה הוספתי עוד ארבע. עד סוף החודש אני בעומס גבוה לא רק בגלל ריבוי משימות ותוכניות באגמא, אלא גם בגלל הופעות טאיקו שנחתו עלי בלי הרבה הכנה, ושבוע הבא סופש קצר בלונדון(לוקחת את אמא לאיוורור ליומולדת שלה) עוד יותר מקצר ודוחס את הלו״ז.  מחייב אותי להיות עוד יותר מוקפדת עם ריכוז, תיעדוף ותכנון הזמן שלי. שיעור חשוב תמיד…
סופ״ש מעולה לכולנו!
מאיה

# data[].attributes.headline
מלונדון צלילה לנחלים - הילה

# data[].attributes.subject
מלונדון צלילה לנחלים - הילה

# data[].attributes.body
הי לכם ולכן!!!
שבוע שהסתיים ממש מהר וקרו בו מלא מלא דברים.
אחרי סופ"ש מופלא בלונדון הקרה והיפה מאוד (במיוחד לקראת הקריסטמס) נחתתי לסדנא ביד הנדיב על שותפויות ומציאת פתרונות רב מערכתיים דרך מקרי מבחן של ארגונים אחרים.... היה מעניין ותמיד פותח את הראש.
ביום שלישי ישבנו על תוכניות עבודה - ולמרות שיש עוד עבודה בגיבוש הידוק הדברים אני מרגישה שהתקדמנו מאוד ונקווה להציג את התכנית המלאה ביום שני בישיבת הצוות. רוצה להודות מאוד לכולם שנרתמו לטובת הכנת התכנית בהרבה שיחות שהתקיימו והרבה חשיבה משותפת.
ביום רביעי היה ביקור מעולה ומפתיע (לשאלה של יעל) בנחל תנינים - עם אייל שני, אורי מורן ויונתן שביט - דיברנו על תכנית הניטור בנחל ועל דברים נוספים שאייל מתכנן - בטוח יהיה מעניין.
משם לפגישת פתיחה עם רנ"ג כינרת על פרוייקט ההדגמה עין זהב (שמרים מנהלת מטעם הרשות)- שמנוהל בצורה מצויינת - גם שם דרך הבנה של האתגרים הצלחנו לצלול קצת למורכבויות הרבות. אין ספק שלשי מצפה עבודה רבה בהקשר זה.
בגזרת התכנית האסטרטגית נרשמה פגישה חיובית והתקדמות לקראת אירוע ההשקה ב- 31.1.2023 - שזה ממש בקרוב ועד אז המלאכה רבה....
היום התקיים פורום פתרונות מבוססי טבע - פגישה ראשונה, חשובה מאוד שאני מקווה שתייצר מהלך משמעותי קדימה.
ברקע תוך כדי השבוע, צפיתי מרחוק בשני סיורים מעולים שהתקיימו  ועוד סדנא וזה ממש מחמם את הלב - שהרבה דברים קורים במקביל ושהמוצר אגמא באמת מצליח לייצר סטנדרט גבוה בכמה מקומות במקביל.
מצפה לנו מלא עבודה לשנה הקרובה - אבל עיקרה בהמשך עבודה פנימית טובה לשכלול המוצרים דרך עבודה משותפת, סנכרון, עבודת צוות ותרומה הדדית.
שיהיה סופ"ש רגוע ונעים,
הילה